stanford-oval/wikipedia huggingface dataset:
Turkama & Kumppanit

Turkama & Kumppanit Oy (T&K) oli suomalainen mainostoimisto, jonka ympärille muodostunut Advisor-konserni kasvoi Suomen suurimpien mainostoimistoryhmittymien joukkoon 1970- ja 1980-luvuilla. Kauppaneuvos Yrjö Turkaman ja viime vaiheissa konsernijohtaja Ahti Sirkiän luoma, suurimmillaan 270 ihmistä työllistänyt yritysryhmä ajautui konkurssiin keväällä 1992.
Turkama-mainostoimisto syntyi vuonna 1963 mainostoimisto SEKistä irtautuneiden viiden työntekijän (Yrjö Turkama, Matti Harkonmäki, Airi Hast, Rauno Ruotsinsalo ja Rauli Warto) perustamana. Sen ensimmäisiä asiakasyrityksiä olivat Tuottajain Lihakeskuskunta, Kone ja Koneen tuolloin omistama torniolainen Ke-Ri-nailonsukkatehdas.
Mainostoimiston sisaryritykseksi perustettiin 1964 T&K-tiedotuspalvelu, josta tuli myöhemmin itsenäinen Suomen Tiedotuspalvelu Oy (STP). Sen asiakkaina oli etenkin vaatetusteollisuuden merkkejä, kuten Ke-Ri Oy:n Amar-sukat, Mattisen Teollisuus Oy:n James-farkut ja turkulainen Kestilä.
Turkama & Kumppanit kasvoi nopeasti 1960-luvulla ja alkoi 1970-luvun puolivälissä hankkia omistukseensa muita mainos- ja viestintätoimistoja, kuten Lars Christianssonin ja Pentti Alatalon yritykset AC-mainos ja AC-tiedotus, Suomen Ilmoituskeskus Ilmo ja lahtelainen Advisor. Myöhemmin Turkama-konserniin kuului jo yli kymmenen yritystä, joista muodostettu Advisor-konserni oli alan suurimpia yritysryhmiä. Vuonna 1987 Talouselämä-lehden imagotutkimuksessa Turkama & Kumppanit oli Suomen tunnetuin mainostoimisto. Yrjö Turkama sai kauppaneuvoksen arvon 1983.
Suomen 1990-luvun alun lamavuosina Advisor-ryhmä koki monen muun yrityksen tavoin konkurssin. Osa konsernin yrityksistä jatkoi toimintaansa vuonna 1992 tehtyjen MBO-kauppojen kautta. Marja-Liisa Rosberg osti AC-Tiedotuksen, joka toimi ensin nimellä AC-Sanafor ja vuodesta 2016 nimellä Ahjo Communications. Erkki Yrjölä osti enemmistön Markkinointi Topitörmästä, joka myytiin pian ranskalaiselle Publicis-ryhmälle ja tunnettiin myöhemmin nimillä Skandaali ja Reputation Helsinki.
Turkama & Kumppaneiden pitkäaikaisia suuria asiakkaita olivat muiden muassa Canon sekä Silja Line, jolle Turkamalla löydettiin tunnusmusiikiksi 1970-luvulta asti käytetty Francis Lain sävelmä ”Un homme et une femme”.
Aiheesta muualla

Henttinen, Annastiina: Kauppaneuvos Yrjö Turkama (1932–). Suomen talouselämän vaikuttajat -verkkojulkaisu (maksullinen). 18.12.2013. Suomalaisen Kirjallisuuden Seura. (maksullinen)
Palokkajärvi

| Palokkajärvi |
| --- | --- |
 Venevalkama Palokkajärven rannassa.
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°16′29″N, 25°44′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven va (14.29)
Tulouomat:  Löylyjoki Tuomiojärvestä, Karjujoki Heinälammesta, Pappilanjoki Alvajärvestä
Laskujoki:  Tourujoki Jyväsjärveen 
Järvinumero:  14.291.1.001
Mittaustietoja
Pinnankorkeus:  94,4 m  
Pituus:  3,2 km  
Leveys:  2,1 km  
Rantaviiva:  14,5 km  
Pinta-ala:  2,57702 km²  
Tilavuus:  0,0072394 km³  
Keskisyvyys:  2,81 m  
Suurin syvyys:  10,1 m  
Saaria:  1 
:  Palosaari
 fiPalokkajärvi 
Palokkajärvi  on Keski-Suomessa Jyväskylän kaupunkialueella sijaitseva järvi.
Maantietoa

Järven pinta-ala on 258 hehtaaria eli 2,6 neliökilometriä, se on 3,2 kilometriä pitkä ja 2,1 kilometriä leveä. Sen ympäristö on alavaa asutuskäyttöön otettua entistä viljelyaluetta. Poikkeuksen muodostaa länsirantaan laskevan Mannisenmäki, joka kohoaa 55 metrin korkeuteen. Mäki on osa kannasta, joka jää tämän ja Tuomiojärven väliin. Järven pohjoisosa on pyöreän muotoinen ja se loppuu Kaijalanniemeen. Järven eteläosa haarautuu kahdeksi lahdeksi. Itään työntyy 1,3 kilometriä pitkä Tyyppälänlahti. Etelään työntyy Paloniemestä alkava 1,1 kilometriä pitkä lahti. Järvellä on kartan mukaan yksi saari Palosaari, joka on 180 metriä pitkä. Saaressa on kaksi mökkiä.
Järvi on luodattu ja siitä on julkaistu syvyyskartat. Järven tilavuus on 7,24 miljoonaa kuutiometriä. Sen keskisyvyys on 2,8 metriä ja suurin syvyys on 10,1 metriä. Syvin kohta sijaitsee Tyyppänlahden suulla.
Järven rantaviivan pituus on 14,5 kilometriä ja sen rannat ovat enimmäkseen asutusaluetta tai maantien reuna-aluetta. Valtatie 4 seuraa järven länsirantaa Lohikoskelta Palokkaan. Tien varressa sijaitsevat vielä Taulumäki ja Mannila. Järven itärannalla ovat Pappilanrinteen, Heinämäen, Ritoniemen, Heinälammen ja Lahjaharjun asuinalueet. Karttaan on merkitty viisi uimarantaa Lohikoskella, Ritoniemellä ja Pappilanrinteellä. Valtatieltä haarautuu järveä kiertäviä teitä, joita ovat yhdystie 16685 ja 16711 sekä seututie 637.
Luontoarvoja > Vedenlaatu

Järvi on pieni humusjärvi, jonka ekologinen tila on vuonna 2013 ollut tyydyttävä. Järven rehevöitymisen uskotaan syntyneen vuosikymmeniä sitten maatalouden ja haja-asutuksen kuormituksesta. Vielä 1970-luvulla järveen joutui yläjuoksulta Tikkakosken taajaman jätevesiä. Järven valuma-alueella sijaitsee nykyään suljettu Palokan kaatopaikka. Rehevöitymiskehitys on saatu hallintaan, sillä ravinnepitoisuudet eivät ole enää kasvaneet. Järven tila voi edelleen heikentyä, sillä erityisesti loppukesästä veden happipitoisuudet laskevat alhaisiksi järven syvänteissä. Myös vedenväri on tummentunut viime vuosina. Järveä on hoitokalastettu vuosina 2003–2007, jolloin järvestä poistettiin 9,05 tonnia kalaa.
Luontoarvoja > Eläinkannat

Järveen on istutettu kuhaa ja haukea. Kalastajat ovat saaneet runsaasti ahventa. Muita kalastettuja kalalajeja ovat kiiski, salakka, pasuri, lahna ja särki. Palokan koulun luontokerho on suorittanut järvellä vuosina 1998–2011 lintulaskentaa. Tämän mukaan vesilintujen lajilukumäärä on kasvanut arvoon 42.
Säännöstely

Järven vedenpinnan korkeus on 94,4 metriä mpy. Järveä on säännöstelty siten, että vedenpinnan korkeudeksi on määrätty raja-arvot 93,74 metriä ja 94,64 metriä mpy.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Tuomiojärven–Palokkajärven alueeseen (14.291) järvi kuuluu. Sen vedenpinnan korkeus on 94,4 metriä mpy.
Järveen laskevat Alvajärvi (209 ha) Pappilanjokea myöten ja Tuomiojärvi (298 ha) Löylyjokea pitkin. Tyyppälänlahteen laskee pieni Karjujoki, jonka valuma-alueella ovat Tyyppälänjärvi (28 ha), Viitalampi (4 ha), Kaakkolampi (2 ha) ja Heinälampi. Palokkajärven vedet laskevat edelleen Tourujokeen ja Jyväsjärveen.
Historiaa

Vuoden 2008 loppuun asti järvi oli Jyväskylän ja Jyväskylän maalaiskunnan rajalla.
Etymologiaa

Palokkajärven nimi viittaa kaskisavuihin.
Kuvia

Soutuveneitä Jyväskylän Palokkajärven rannalla
Pappilanjoen suu
Eteläpään kasvustoa kesäkuussa 2012
Näkymä koillispään rannalta kesäkuussa 2012
Kävelyuran käännöspaikka vuonna 2016
Palosaari lounaasta päin marraskuussa 2024
Löylyjoki alittaa valtatien ja sen uomaa on vahvistettu betonilla.
Mallorca

Mallorca
| --- | --- |
Sijainti:  Välimeri Espanja
Saariryhmä:  Baleaarit
Vesialue:  Välimeri 
Korkein kohta:  Puig Major (en) 
Pinta-ala:  3 620,0 km2 
| --- | --- |
Asukasluku:  859 289 (2015) 
Suurin kaupunki:  Palma
Kieli:  espanja, katalaani
muokkaa - muokkaa wikitekstiä - muokkaa Wikidataa
Mallorca eli Majorca [maˈʝoɾ.ka] on Espanjalle kuuluva saari Baleaareilla, Välimerellä. Mallorca on pinta-alaltaan Espanjan suurin ja väkiluvultaan Teneriffan jälkeen toiseksi suurin saari. Saaren suurin kaupunki on Palma. Mallorcasta on tullut hiekkarantojen ja aurinkoisen ilmaston ansiosta erittäin suosittu matkakohde.
Maantiede

Mallorca on pinta-alaltaan Espanjan suurin saari. Mallorcalla on kaksi vuoristoista aluetta: Serra de Tramuntana kattaa saaren pohjoisrannikon ja Serres de Llevant sijaitsee saaren itäosassa. Saaren korkein kohta on Serra de Tramuntanaan kuuluva Puig Major, joka kohoaa 1 445 metriin. Mallorcan keskiosa taas on varsin tasaista ja hedelmällistä. Saarella on paljon luolia niin meren yläpuolella kuin alapuolellakin. Tunnetuimmat luolastot, Coves del Hams ja Coves del Drach, sijaitsevat saaren itäosassa ja ovat suosittu nähtävyys.
Maantiede > Aluejako

Saari on jaettu seuraaviin osiin:
Alaró
Alcúdia
Algaida
Andratx
Ariany
Artà
Banyalbufar
Binissalem
Búger
Bunyola
Calvià
Campanet
Campos
Capdepera
Consell
Costitx
Deià
Escorca
Esporles
Estellencs
Felanitx
Fornalutx
Inca
Lloret de Vistalegre
Lloseta
Llubí
Llucmajor
Manacor
Mancor de la Vall
Maria de la Salut
Marratxí
Montuïri
Muro
Palma
Petra
sa Pobla
Pollença
Porreres
Puigpunyent
Santa Eugènia
Santa Margalida
Santa Maria del Camí
Santanyí
Sant Joan
Sant Llorenç des Cardassar
Selva
Sencelles
Ses Salines
Sineu
Sóller
Son Servera
Valldemossa
Vilafranca de Bonany
Historia

Mallorca on ollut asuttu jo antiikin ajoilta saakka. Saaren hallitsija on kuitenkin vaihtunut tiuhaan tahtiin historian aikana. Vuoden 1716 Decretos de Nueva Planta -asetusten myötä Mallorcasta tuli osa Espanjalle kuuluvaa Baleaarien maakuntaa.
1950-luvulta lähtien massaturismi muutti saaren ja Palman olemusta tehden paikasta vetovoimaisemman sekä matkailua että manner-Espanjasta tulevia työntekijöitä kohtaan. Saarelle suuntautuva matkailu on kasvanut räjähdysmäisesti. Vuonna 1960 Mallorcalla kävi 500 000 matkailijaa, ja 1997 6,7 miljoonaa matkailijaa. Vuonna 2013 noin 22,7 miljoonaa matkailijaa kävi Palma de Mallorcan lentoasemalla. Vesitse saarelle saapui 1,5 miljoonaa ihmistä.
14. marraskuuta 2005 paikallinen sanomalehti Diario de Mallorca kertoi CIA:n käyttäneen saaren lentoasemaa kuljettaessaan vangitsemiaan ihmisiä.
Väestö

Mallorcan väkiluku oli vuonna 2015 859 289 asukasta. Saaren väestötiheys oli siten noin 237 asukasta neliökilometrillä. Lähes puolet saaren asukkaista asuu pääkaupunki Palmassa.
Useat kuuluisat ovat asuneet saarella. Frédéric Chopin sekä George Sand ostivat molemmat maata saarelta. Robert Graves asui saarella elämänsä loppuun saakka, julkaistuaan ensin Good-Bye to All That -teoksensa. Joan Miró kuoli Son Abrinesissa, Palmassa 25. joulukuuta 1983, vietettyään jo useita vuosia saarella. Catherine Zeta-Jones ja Michael Douglas omistavat talon saaren pohjoispäästä. Myös Michael Schumacher, Claudia Schiffer, Annie Lennox, Julian Lennon, Cynthia Charles, tennispelaaja Boris Becker, Steve McManaman sekä Felipe González omistavat kukin oman talon saarella. Kuuluisiin mallorcalaisiin kuuluu kirjailijoita ja filosofeja, kuten Ramon Llull ja Junípero Serra. 2000-luvulta lähtien armeijan komentaja Joaquin Jovellar y Soler ja kaksinkertainen Espanjan pääministeri Antonio Maura Montaner ovat asuneet saarella.
Kulttuuri > Kieli

Mallorcalla on kaksi virallista kieltä, katalaani ja espanja, mutta saaren pääkieli on katalaani. Mallorquí on saarella puhuttu katalaanin kielen murre.
Kulttuuri > Ruoka

Tyypillisiä mallorcalaisia ruokia ovat ensaïmada, saïm ja sobrassada. Mallorcalla syödään myös paellaa.
Kulttuuri > Urheilu

Jalkapallojoukkue RCD Mallorca pelaa korkeimmalla ja lentopallojoukkue CV Pòrtol  lajissaan Espanjan korkeimmalla sarjatasolla. Koripallojoukkue Bàsquet Mallorca pelaa maan kolmanneksi korkeimmalla sarjatasolla. Kuuluisia mallorcalaisia urheilijoita ovat esimerkiksi Rafael Nadal ja Carlos Moya. Rafael Nadalin setä, Miguel Ángel Nadal, on entinen Espanjan jalkapallomaajoukkueen pelaaja. 2006 mallorcalainen Jorge Lorenzo voitti 250-kuutioisten moottoripyörien maailmanmestaruuden.
Liikenne

Palma de Mallorcan lentoasema on suuri kansainvälinen lentoasema aivan Palman kupeessa. Palman satamasta on laivayhteys muille Baleaarien saarille sekä Manner-Espanjan Barcelonaan ja Valenciaan.
Mallorcan tiet ovat hyväkuntoisia. Saarella on myös pieni rautatieverkosto. Palman rautatieasemalta kulkee junia useasti päivässä Sólleriin, Manacoriin ja Incaan.
Matkailu

Mallorca on perinteinen ja erittäin suosittu matkailukohde. Monipuolisuutensa ansiosta Mallorca sopii lähes kaikenlaisille matkailijoille: niin lapsiperheille, pariskunnille, nuorisoporukoille, aktiivilomailijoille kuin senioreille. Palmassa voi viettää sekä kaupunki- että rantalomaa. Tunnetuimpia Palman ulkopuolella sijaitsevia rantalomakohteita ovat muun muassa Palma Nova, Magaluf, Santa Ponça ja Alcúdia. Saarella on myös hyvät patikointi- ja urheilumahdollisuudet. Mallorcan luonnonnähtävyyksiin kuuluvat saaren itäosassa Porto Criston kaupungissa sijaitsevat Coves del Hams- ja Coves del Drach -tippukiviluolat. Jälkimmäisten kautta pääsee myös Euroopan suurimmalle maanalaiselle järvelle, Martelin järvelle.
Saksassa ja Britanniassa kiinnostuttiin Mallorcasta jo 1950-luvulla, ja Suomesta on tehty seuramatkoja Mallorcalle 1960-luvulta lähtien. Mallorcan varsinainen matkailukausi kestää huhtikuusta lokakuuhun, mutta talvikuukausina saarella on viileää.
Tammikuussa 2020 hyväksyttiin Baleaarien aluehallituksessa turistien alkoholinkäyttöä rajoittava laki, jossa muun muassa kielletään alkoholin happy hour -tarjoukset, kaksi yhden hinnalla -tarjoukset ja pubikierrokset. Se kieltää tarjouksien lisäksi myös bileveneiden mainostamisen määrätyillä alueilla sekä alkoholinmyynnin kaupoissa kello 21.30–08 välillä. Alkoholisäännöksiä tiukennetaan Sant Antonin alueella Ibizalla ja El Arenalissa ja Magalufissa Baleaareilla.lähde?
Kuuluisia mallorcalaisia

Ramon Llull, kirjailija ja filosofi
Junípero Serra, fransiskaanimunkki
Joan Miró, taiteilija
Rafael Nadal, tennispelaaja
Carlos Moyà, tennispelaaja
Miguel Ángel Nadal, jalkapalloilija
Jorge Lorenzo, ratamoottoripyöräilijä
Aiheesta muualla

Kuvia tai muita tiedostoja aiheesta Mallorca Wikimedia Commonsissa
Matkaopas aiheesta Mallorca Wikivoyagessa (englanniksi)
Rantapallo – Mallorca
Mallorcan matkailusivut (espanjaksi) (englanniksi)
Mallorca satelliittikuvassa.
Cuevas del Drach -luolasto.
La Seu -katedraali Palmassa.
Valldemossan pikkukaupunki, jossa sijaitsee muun muassa 1400-luvulla perustettu Reial Cartoixa -munkkiluostari.
Ensaïmada
Valtatie Ma-13
Rantalomakohteena suosittu Magaluf.
Ambrosen yliopisto

| Ambrosen yliopisto> Ambrose University |
| --- | --- |
  
Perustettu:  1921
Tyyppi:  yksityinen
Sijainti:  Calgary, Alberta  Kanada
Yhteistyö:  CCCU
Sivusto:  https://ambrose.edu/
Ambrosen yliopisto (engl. Ambrose University, lyh. AUC) on Kanadan Albertassa sijaitseva yksityinen yliopisto. Yliopisto on perustettu vuonna 1921, ja se sijaitsee Calgaryn kaupungissa. Yliopisto on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.
Tiedekunnat ja koulut

Ambrosen yliopistossa toimivat seuraavat tiedekunnat ja koulut:
Faculty of Arts and Science
Ambrose Arts
Humanities
Social Sciences
Science
School of Business
School of Education
Faculty of Theology
School of Ministry
Seminary
Theological Studies in Chinese
Aiheesta muualla

Yliopiston verkkosivusto (englanniksi)
Pikkujärvi (Hornio)

| Pikkujärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°27′32″N, 22°57′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Heinijärven valuma−a (35.135)
Laskuoja:  ei ole 
Mittaustietoja
Pinnankorkeus:  110,6 m  
Pituus:  80 m  
Leveys:  50 m  
Saaria:  1
 fiPikkujärvi 
Pikkujärvi on Pirkanmaalla Sastamalan Karkussa Horniossa sijaitseva järvi.
Maantiede

Pikkujärvi on soikion muotoisen ja sen halkaisija on 50–80 metriä. Se sijaitsee metsäisen suon keskellä Kylmäkoskenmaan ja Hornion välisen tien varrella. Sen rannan tuntumassa on kartan mukaan saari. Järvi on autio eikä sinne tule teitä.
Vesistösuhteita

Pikkujärvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Heinijärven valuma-alueeseen (35.135) se kuuluu. Järveä voi kutsua umpijärveksi, sillä sitä ei yhdistä minnekään oja. Järven vedenpinnan korkeus on 110,6 metriä mpy.
Orson Bean

| Orson Bean |
| --- | --- |
 Orson Bean vuonna 1965.
Henkilötiedot
Koko nimi:  Dallas Frederick Burrows
Syntynyt: 22. heinäkuuta 1928 Burlington (Vermont), Yhdysvallat
Kuollut: 7. helmikuuta 2020 (91 vuotta) Los Angeles, Kalifornia, Yhdysvallat
Kansalaisuus:  Yhdysvallat
Ammatti:  näyttelijä
Lapset:  4
Näyttelijä
Aktiivisena:  1952–2020
Merkittävät roolit:  To Tell the Truth  Loren Bray (Tohtori tuli kaupunkiin)
Aiheesta muualla
IMDb
Orson Bean (22. heinäkuuta 1928 Burlington, Vermont – 7. helmikuuta 2020 Venice, Kalifornia) oli yhdysvaltalainen näyttelijä. Alkuperäiseltä nimeltään hän oli Dallas Frederick Burrows.
Bean syntyi Burlingtonissa, Vermontissa, ja opiskeli Cambridge High Schoolissa sekä Boston Latin Schoolissa. Hän on Calvin Coolidgen serkku. Hänet muistetaan kenties parhaiten peliohjelmista To Tell The Truth ja Match Game.
Bean esiintyi usein The Tonight Show'ssa, Mary Hartman, Mary Hartmanissa ja Fernwood 2 Nightissä. Hän esitti Loren Brayta sarjassa Tohtori tuli kaupunkiin koko sen viisivuotisen historian ajan 1990-luvulla. 2000-luvulla hänellä oli osa sarjassa Normal, Ohio. Vuonna 2004 Bean esiintyi sarjan Todistettavasti syyllinen yhdessä jaksossa. Vielä 2010-luvun taitteessa Bean näytteli Roy Benderiä sarjassa Täydelliset naiset.
Broadwaylla Orson Bean tunnetaan mm. Will Success Spoil Rock Hunterista (1955). Hän esiintyi myös Subways Are For Sleepingissa (1961), joka toi hänelle Tony-ehdokkuuden. Hän kuului Hollywoodin mustalle listalle jonkin aikaa 1950-luvulla.
Bean tunnetaan myös elokuvista; hänellä oli rooli esimerkiksi Erään murhan anatomiassa (1959). Hän oli kolmesti naimisissa, viimeisenä vuodesta 1993 näyttelijätär Alley Millsin kanssa.
Bean kuoli jäätyään auton alle 91-vuotiaana Los Angelesin Venicessä 7. helmikuuta 2020.
Aiheesta muualla

Kuvia tai muita tiedostoja aiheesta Orson Bean Wikimedia Commonsissa
Orson Bean Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Japani  Korea  Puola 
Taiteenala:  Grammy Awards  MusicBrainz 
Muut:  SNAC  IdRef
Mark Blum

| Mark Blum> Henkilötiedot |
| --- | --- |
Syntynyt: 14. toukokuuta 1950 Newark, New Jersey, Yhdysvallat
Kuollut: 25. maaliskuuta 2020 (69 vuotta) New York, New York, Yhdysvallat
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Mark Blum (14. toukokuuta 1950 Newark, New Jersey – 25. maaliskuuta 2020 New York, New York) oli yhdysvaltalainen urallaan Obie-palkinnon voittanut teatterinäyttelijä, joka näytteli myös elokuvissa ja televisiossa.
Hänen ehkä tunnetuimpia elokuvaroolejaan olivat Missä olet, Susan? jossa hän näytteli yhdessä Madonnan kanssa, sekä Krokotiilimies. Hän näytteli useissa tv-sarjoissa muun muassa Suomessakin esitetyissä NYPD Blue- ja Kova laki -sarjoissa.
Blum kuoli koronaviruksen aiheuttamiin komplikaatioihin 69-vuotiaana.
Aiheesta muualla

Mark Blum Internet Movie Databasessa. (englanniksi)
Mark Blum Internet Broadway Database. Viitattu 28.3.2020. (englanniksi)
Mark Blum Theatre Data Base. Arkistoitu 4.3.2016. Viitattu 28.3.2020. (englanniksi)
Mark Blum Internet Off-Broadway Database. Viitattu 28.3.2020. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Yhdysvallat 
Muut:  IdRef
Lee Bergere

Lee Bergere televisiosarjassa One Step Beyond vuonna 1960.
Lee Bergere (10. huhtikuuta 1918 Brooklyn, New York – 31. tammikuuta 2007 Fremont, New Hampshire) oli yhdysvaltalainen näyttelijä, joka tunnettiin erityisesti televisiorooleistaan. Vuosina 1981–1983 hän esitti hovimestari Joseph Andersia saippuasarjassa Dynastia. Bergere muistetaan myös alkuperäisestä Star Trek -sarjasta (1969), jossa hän näytteli Abraham Lincolnia.
Pitkän uransa aikana Bergere vieraili muun muassa sarjoissa Bonanza (1962), Salainen agentti 86 (1966), Kupla (1978), Wonder Woman (1978), Murhasta tuli totta (1987) ja Viinitila Falcon Crest (1989). Hän esiintyi myös teatterissa.
Aiheesta muualla

Kuvia tai muita tiedostoja aiheesta Lee Bergere Wikimedia Commonsissa
Lee Bergere Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Henkilöt:  Deutsche Biographie
Theodore Bikel

| Theodore Bikel |
| --- | --- |
 Theodore Bikel vuonna 2009.
Henkilötiedot
Syntynyt: 2. toukokuuta 1924 Wien, Itävalta
Kuollut: 21. heinäkuuta 2015 (91 vuotta) Los Angeles, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Theodore Meir Bikel (2. toukokuuta 1924 Wien, Itävalta – 21. heinäkuuta 2015 Los Angeles, Yhdysvallat) oli itävaltalaissyntyinen näyttelijä. Hänen ensimmäinen elokuvansa oli Afrikan kuningatar (1951), ja hän oli Oscar-ehdokkaana roolistaan elokuvassa Kahle (1958).
Bikelin juutalainen perhe pakeni 1938 Palestiinaan. Hän muutti työn vuoksi 1950-luvulla Lontooseen ja sitten Yhdysvaltoihin.
Bikel esiintyi myös näyttämöllä, muun muassa Tevyen roolissa musikaaleissa Viulunsoittaja katolla ja  kapteeni von Trappina Sound of Musicissa.  Hänen tunnettuihin televisiorooleihinsa kuuluu Klingon Worfin adoptioisä Star Trek – uudessa sukupolvessa. Hän perusti Newport Folk Festivalin Pete Seegerin ja George Weinin kanssa ja levytti itsekin, lähinnä heprean- ja jiddišinkielistä kansanmusiikkia.
Bikelilta ilmestyi omaelämäkerta Theo 1995. Hän oli neljästi naimisissa, ja hänellä on kaksi poikaa. Hän oli vuodesta 1961 Yhdysvaltain kansalainenlähde?.
Aiheesta muualla

Kuvia tai muita tiedostoja aiheesta Theodore Bikel Wikimedia Commonsissa
Theodore Bikel Internet Movie Databasessa. (englanniksi)
Theodore Bikel - Internet Accuracy Project (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Australia  Korea  Alankomaat  Puola 
Tieteilijät:  CiNii 
Taiteenala:  FID  LexM  MusicBrainz 
Henkilöt:  Deutsche Biographie  DDB  Elonet 
Muut:  Europeana  SNAC  IdRef
Eskilstuna

| Eskilstuna |
| --- | --- |
 Klosterin kirkko Eskilstunassa.
 Eskilstuna
 Koordinaatit: 59°22′14″N, 16°30′46″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Eskilstunan kunta
Pinta-ala:  
 – Maa:  31,05 km²
Väkiluku:  64 679
 – Väestötiheys:  2 083,1 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Eskilstuna ([˘ɛskilstʉːna]) Ruotsissa sijaitseva Eskilstunan kunnan keskustaajama. Eskilstuna kuuluu historialliseen Södermanlandin maakuntaan ja nykyisessä Södermanlandin läänissä. Vuoden 1971 kuntauudistukseen asti Eskilstuna oli itsenäinen kaupunki. Väkiluvultaan Eskilstuna on lääninsä suurin taajama ja myös kunta on koko läänin suurin. Eskilstunassa asuu paljon ruotsinsuomalaisia.